CELEX: 32016D1748
Language: el
Date: 2016-09-29 00:00:00
Title: Εκτελεστική απόφαση (ΚΕΠΠΑ) 2016/1748 του Συμβουλίου, της 29ης Σεπτεμβρίου 2016, για την εφαρμογή της απόφασης 2011/486/ΚΕΠΠΑ σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

30.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 264/38
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2016/1748 ΤΟΥ ΣΥΜΒΟΥΛΊΟΥ
   της 29ης Σεπτεμβρίου 2016
   για την εφαρμογή της απόφασης 2011/486/ΚΕΠΠΑ σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2011/486/ΚΕΠΠΑ του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 5 και το άρθρο 6 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Την 1η Αυγούστου 2011 το Συμβούλιο εξέδωσε την απόφαση 2011/486/ΚΕΠΠΑ.
            
         
               (2)
            
            
               Στις 7 Σεπτεμβρίου 2016 η Επιτροπή του Συμβουλίου Ασφαλείας των Ηνωμένων Εθνών, η οποία συστάθηκε δυνάμει της παραγράφου 30 της απόφασης αριθ. 1988 (2011) του Συμβουλίου Ασφαλείας του ΟΗΕ, τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.
            
         
               (3)
            
            
               Το παράρτημα της απόφασης 2011/486/ΚΕΠΠΑ θα πρέπει, συνεπώς, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2011/486/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Σεπτεμβρίου 2016.
      
         
            Για το Συμβούλιο
         
         
            Ο Πρόεδρος
         
         P. ŽIGA
      
   
   
      (1)  ΕΕ L 199 της 2.8.2011, σ. 57.
   
      ΠΑΡΑΡΤΗΜΑ
      I.   Οι καταχωρίσεις του καταλόγου του παραρτήματος της απόφασης 2011/486/ΚΕΠΠΑ για τα κατωτέρω φυσικά πρόσωπα, αντικαθίστανται ως εξής:
      
      
         «A.   Πρόσωπα συνδεόμενα με τους Ταλιμπάν
         
         
                  
                     (13)
                  
                  
                     
                        Mohammad Shafiqullah Ahmadi Fatih Khan (επίσης γνωστός ως α) Mohammad Shafiq Ahmadi, β) Mullah Shafiqullah)
                     
                        Τίτλος: Μουλάς. Λόγοι καταχώρισης στον κατάλογο: κυβερνήτης της επαρχίας Samangan επί καθεστώτος Ταλιμπάν. Ημερομηνία γέννησης: 1956-1957. Τόπος γέννησης: α) Χωριό Charmistan, περιφέρεια Tirin Kot, επαρχία Uruzgan, Αφγανιστάν, β) χωριό Marghi, περιφέρεια Nawa, επαρχία Ghazni, Αφγανιστάν. Ιθαγένεια: Αφγανός. Άλλες πληροφορίες: α) Κατάγεται από την επαρχία Ghazni, αργότερα έζησε στο Uruzgan, β) Σκιώδης κυβερνήτης των Ταλιμπάν στην επαρχία Uruzgan από τα τέλη του 2012, γ) Υπηρετεί ως μέλος της Στρατιωτικής Επιτροπής από τον Ιούλιο του 2016, δ)Ανήκει στη φυλή Hotak. Ημερομηνία καταχώρισης από τον ΟΗΕ:23.2.2001.
                  
               
                  
                     (35)
                  
                  
                     Shahabuddin Delawar
                     
                        Τίτλος: Μολαβί. Λόγοι καταχώρισης στον κατάλογο: Αντιπρόεδρος του Ανώτατου Δικαστηρίου επί καθεστώτος Ταλιμπάν. Ημερομηνία γέννησης: α) 1957, β) 1953. Τόπος γέννησης: Επαρχία Logar, Αφγανιστάν. Ιθαγένεια: Αφγανός. Αριθμός διαβατηρίου: Αριθμός αφγανικού διαβατηρίου: OA296623. Άλλες πληροφορίες: α) Αναπληρωτής επικεφαλής της πρεσβείας των Ταλιμπάν στο Ριάντ της Σαουδικής Αραβίας μέχρι τις 25 Σεπτεμβρίου 1998. β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία καταχώρισης από τον ΟΗΕ:23.2.2001
                  
               
                  
                     (44)
                  
                  
                     
                        Din Mohammad Hanif (επίσης γνωστός ως: α) Qari Din Mohammad β) Iadena Mohammad).
                     
                        Τίτλος: Qari (κάρι). Λόγοι καταχώρισης στον κατάλογο: α) Υπουργός Προγραμματισμού επί καθεστώτος Ταλιμπάν, β) Υπουργός Ανώτατης Εκπαίδευσης επί καθεστώτος Ταλιμπάν. Ημερομηνία γέννησης: α) Περί το 1955, β)1.1.1969 (ως Iadena Mohammad). Τόπος γέννησης: α) Χωριό Shakarlab, περιφέρεια Yaftali Pain, επαρχία Badakhshan, Αφγανιστάν, β) Badakhshan (ως Iadena Mohammad) Ιθαγένεια: Αφγανός. Αριθμός διαβατηρίου: OA 454044 (ως Iadena Mohammad). Άλλες πληροφορίες: α) Μέλος του Ανώτατου Συμβουλίου των Ταλιμπάν υπεύθυνο για τις επαρχίες Takhar και Badakhshan. β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία καταχώρισης από τον ΟΗΕ:25.1.2001.
                  
               
                  
                     (53)
                  
                  
                     
                        Sayyed Mohammed Haqqani (επίσης γνωστός ως Sayyed Mohammad Haqqani).
                     
                        Τίτλος: Μουλάς. Λόγοι καταχώρισης στον κατάλογο: α) Διευθυντής Διοικητικών Υποθέσεων επί καθεστώτος Ταλιμπάν, β) Επικεφαλής Πληροφοριών και Πολιτισμού στην επαρχία Κανταχάρ επί καθεστώτος Ταλιμπάν. Ημερομηνία γέννησης: Περί το 1965. Τόπος γέννησης: Χωριό Chaharbagh, περιφέρεια Arghandab, επαρχία Κανταχάρ, Αφγανιστάν. Ιθαγένεια: Αφγανός. Άλλες πληροφορίες: α) Απόφοιτος της Haqqaniya Madrrassa στο Akora Khattak, Πακιστάν, β) Πιστεύεται ότι είχε στενές σχέσεις με τον ηγέτη των Ταλιμπάν μουλά Mohammad Omar, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) Μέλος του Ανώτατου Συμβουλίου των Ταλιμπάν τον Ιούνιο του 2010, ε) Ανήκει στη φυλή Barakzay. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Φέρεται ότι απεβίωσε τον Ιανουάριο του 2016. Ημερομηνία καταχώρισης από τον ΟΗΕ:31.1.2001.
                     
                        Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                     
                     Ο Sayyed Mohammed Haqqani συνδέεται με τον Gulbbudin Hekmatyar και υπήρξε για πολλά χρόνια υποστηρικτής του μουλά Mohammed Omar. Ως διευθυντής διοικητικών υποθέσεων του καθεστώτος των Ταλιμπάν, διένειμε αφγανικές ταυτότητες σε αλλοδαπούς μαχητές της Αλ Κάιντα στο Αφγανιστάν και συνέλεγε σημαντικά κεφάλαια από τα άτομα αυτά.
                     Ο Sayyed Mohammed Haqqani είχε επανειλημμένες συναντήσεις με τον Aiman Muhammed Rabi al-Zawahiri και τον Farhad, γραμματέα του Mohammed Omar, το 2003 και το 2004. Άνοιξε βιβλιοπωλείο στο παζάρι της Qissa Khwani, στο Πεσαβάρ του Πακιστάν, το οποίο σχετίζεται με τη χρηματοδότηση των Ταλιμπάν. Τον Μάρτιο του 2009 ήταν ακόμη ενεργός ηγέτης των ανταρτών Ταλιμπάν.
                  
               
                  
                     (64)
                  
                  
                     
                        Khairullah Khairkhwah (επίσης γνωστός ως α) μουλάς Khairullah Khairkhwah, β) Khirullah Said Wali Khairkhwa).
                     
                        Τίτλος: α) Μολαβί), β) Μουλάς. Λόγοι καταχώρισης στον κατάλογο: α) κυβερνήτης της επαρχίας Χεράτ (Αφγανιστάν) επί καθεστώτος Ταλιμπάν, β) εκπρόσωπος του καθεστώτος των Ταλιμπάν, γ) κυβερνήτης της επαρχίας της Καμπούλ επί καθεστώτος Ταλιμπάν, δ) Υπουργός Εσωτερικών Υποθέσεων επί καθεστώτος Ταλιμπάν. Ημερομηνία γέννησης: α) Περί το 1963, β)1η Ιανουαρίου 1967 (με το όνομα Khirullah Said Wali Khairkhwa). Τόπος γέννησης: α) χωριό Poti, περιφέρεια Arghistan, επαρχία Κανταχάρ, Αφγανιστάν, β) Κανταχάρ Ιθαγένεια: Αφγανός. Διεύθυνση: Κατάρ. Άλλες πληροφορίες: α) Ανήκει στη φυλή Popalzai. Ημερομηνία καταχώρισης από τον ΟΗΕ:25.1.2001.
                  
               
                  
                     (66)
                  
                  
                     Jan Mohammad Madani Ikram
                     
                        Τίτλος: Μολαβί. Λόγοι καταχώρισης στον κατάλογο: επιτετραμμένος, πρεσβεία Ταλιμπάν, Αμπού Ντάμπι, Ενωμένα Αραβικά Εμιράτα. Ημερομηνία γέννησης: 1954- 1955. Τόπος γέννησης: χωριό Siyachoy, περιφέρεια Panjwai, επαρχία Κανταχάρ, Αφγανιστάν. Ιθαγένεια: Αφγανός. Άλλες πληροφορίες: α) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. β) Ανήκει στη φυλή Alizai. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία καταχώρισης από τον ΟΗΕ:25.1.2001.
                  
               
                  
                     (72)
                  
                  
                     
                        Fazl Mohammad Mazloom (επίσης γνωστός ως α) Molah Fazl, β) Fazel Mohammad Mazloom).
                     
                        Τίτλος: Μουλάς. Λόγοι καταχώρισης στον κατάλογο: Υπαρχηγός του Στρατού του καθεστώτος των Ταλιμπάν. Ημερομηνία γέννησης: μεταξύ 1963 και 1968. Τόπος γέννησης: Uruzgan, Αφγανιστάν. Ιθαγένεια: Αφγανός. Διεύθυνση: Κατάρ. Ημερομηνία καταχώρισης από τον ΟΗΕ:23.2.2001.
                     
                        Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                     
                     Ο Fazl Mohammad Mazloom υπήρξε στενός συνεργάτης του Mohammed Omar και τον βοήθησε να εγκαθιδρύσει την κυβέρνηση των Ταλιμπάν. Ο Mazloom ήταν στο στρατόπεδο εκπαίδευσης Al-Farouq το οποίο δημιούργησε η Αλ Κάιντα. Γνώριζε την παρεχόμενη από τους Ταλιμπάν βοήθεια προς το ισλαμικό κίνημα του Ουζμπεκιστάν υπό τη μορφή οικονομικής, οπλικής και υλικοτεχνικής υποστήριξης σε αντάλλαγμα για τον εφοδιασμό των Ταλιμπάν με στρατιώτες.
                     Υπήρξε διοικητής περίπου 3 000 Ταλιμπάν στρατευμάτων πρώτης γραμμής στην επαρχία Ταχάρ τον Οκτώβριο 2001.
                  
               
                  
                     (82)
                  
                  
                     
                        Allah Dad Tayeb Wali Muhammad (επίσης γνωστός ως α) Allah Dad Tayyab, β) Allah Dad Tabeeb).
                     
                        Τίτλος: α) Mουλάς, β) Xατζής. Λόγοι καταχώρισης στον κατάλογο: Αναπληρωτής Υπουργός Επικοινωνιών επί καθεστώτος Ταλιμπάν. Ημερομηνία γέννησης: Περί το 1963. Τόπος γέννησης: α) περιφέρεια Ghorak, επαρχία Κανταχάρ, Αφγανιστάν, β) περιφέρεια Nesh, επαρχία Uruzgan, Αφγανιστάν. Ιθαγένεια: Αφγανός. Άλλες πληροφορίες: Ανήκει στη φυλή Popalzai. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Απεβίωσε τον Νοέμβριο του 2015. Ημερομηνία καταχώρισης από τον ΟΗΕ:25.1.2001.
                  
               
                  
                     (88)
                  
                  
                     
                        Nurullah Nuri (επίσης γνωστός ως Norullah Noori).
                     
                        Τίτλος: Μολαβί. Λόγοι καταχώρισης στον κατάλογο: α) κυβερνήτης της επαρχίας Balkh (Αφγανιστάν) επί καθεστώτος Ταλιμπάν, β) επικεφαλής της Βόρειας Ζώνης επί καθεστώτος Ταλιμπάν. Ημερομηνία γέννησης: α) Περί το 1958, β)1η Ιανουαρίου 1967. Τόπος γέννησης: περιφέρεια Shahjoe, επαρχία Zabul, Αφγανιστάν. Ιθαγένεια: Αφγανός. Διεύθυνση: Κατάρ. Άλλες πληροφορίες: α) ανήκει στη φυλή Tokhi. Ημερομηνία καταχώρισης από τον ΟΗΕ:25.1.2001.
                  
               
                  
                     (90)
                  
                  
                     Mohammed Omar Ghulam Nabi
                     
                        Τίτλος: Μουλάς. Λόγοι καταχώρισης στον κατάλογο: Αρχηγός των Πιστών («Amir ul-Mumineen»), Αφγανιστάν. Ημερομηνία γέννησης: α) Περί το 1966, β) 1960, γ) 1953. Τόπος γέννησης: α) χωριό Naw Deh, περιφέρεια Deh Rawud, επαρχία Uruzgan, Αφγανιστάν, β) χωριό Noori, περιφέρεια Maiwand, επαρχία Κανταχάρ, Αφγανιστάν. Ιθαγένεια: Αφγανός. Άλλες πληροφορίες: α) Ο πατέρας του ονομάζεται Ghulam Nabi, γνωστός κι ως Mullah Musafir, β) Έχει χάσει το αριστερό μάτι, γ) Γαμβρός του Ahmad Jan Akhundzada Shukoor Akhundzada, δ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, ε) Ανήκει στη φυλή Hotak. Φέρεται ότι απεβίωσε τον Απρίλιο του 2013. Ημερομηνία καταχώρισης από τον ΟΗΕ:31.1.2001.
                     
                        Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                     
                     Ο Mohammed Omar έχει τον τίτλο του «Αρχηγού των Πιστών του Ισλαμικού Εμιράτου του Αφγανιστάν» και είναι ο ανώτατος ηγέτης του κινήματος των Ταλιμπάν στην ιεραρχία τους. Παρέσχε καταφύγιο στον Ουσάμα Μπιν Λάντεν και στο δίκτυό του, την Αλ Κάιντα, επί σειρά ετών πριν από τις επιθέσεις της 11ης Σεπτεμβρίου 2001 στις Ηνωμένες Πολιτείες. Από το 2001, καθοδηγεί τους Ταλιμπάν εναντίον της Κυβέρνησης του Αφγανιστάν και των συμμάχων της στο Αφγανιστάν.
                     Ο Mohammed Omar έχει στις προσταγές του άλλους σημαντικούς στρατιωτικούς ηγέτες της περιοχής, όπως τον Jalaluddin Haqqani. Με τον Mohammed Omar και τους Ταλιμπάν έχει επίσης συνεργαστεί ο Gulbuddin Hekmatyar.
                  
               
                  
                     (97)
                  
                  
                     
                        Mohammad Hasan Rahmani (επίσης γνωστός ως Gud Mullah Mohammad Hassan).
                     
                        Τίτλος: Μουλάς. Λόγοι καταχώρισης στον κατάλογο: κυβερνήτης της επαρχίας Κανταχάρ (Αφγανιστάν) επί καθεστώτος Ταλιμπάν. Ημερομηνία γέννησης: περί το 1963. Τόπος γέννησης: α) περιφέρεια Deh Rawud, επαρχία Uruzgan, Αφγανιστάν, β) περιφέρεια Chora, επαρχία Uruzgan, Αφγανιστάν, γ) περιφέρεια Charchino, επαρχία Uruzgan, Αφγανιστάν. Ιθαγένεια: Αφγανός. Άλλες πληροφορίες: α) Το δεξί του πόδι είναι τεχνητό, β) Μέλος του Ανωτάτου Συμβουλίου των Ταλιμπάν από τα μέσα του 2013, ενήργησε ως αναπληρωτής του μουλά Mohammed Omar τον Μάρτιο του 2010, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) ανήκει στη φυλή Achekzai. Απεβίωσε στις 9 Φεβρουαρίου 2016. Ημερομηνία καταχώρισης από τον ΟΗΕ:23.2.2001.
                  
               
                  
                     (113)
                  
                  
                     Sher Mohammad Abbas Stanekzai Padshah Khan
                     
                        Τίτλος: Μολαβί. Λόγοι καταχώρισης στον κατάλογο: α) Αναπληρωτής Υπουργός Δημόσιας Υγείας επί καθεστώτος Ταλιμπάν· β) Αναπληρωτής Υπουργός Εξωτερικών επί καθεστώτος Ταλιμπάν. Ημερομηνία γέννησης: περί το 1963. Τόπος γέννησης: Qala-e-Abbas, περιοχή Shah Mazar, περιφέρεια Baraki Barak, επαρχία Logar, Αφγανιστάν. Ιθαγένεια: Αφγανός. Άλλες πληροφορίες: Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία καταχώρισης από τον ΟΗΕ:25.1.2001.
                  
               
                  
                     (119)
                  
                  
                     
                        Abdul-Haq Wassiq (επίσης γνωστός ως: α) Abdul-Haq Wasseq, β) Abdul Haq Wasiq).
                     
                        Τίτλος: Μολαβί. Λόγοι καταχώρισης στον κατάλογο: Αναπληρωτής Υπουργός Ασφάλειας (Πληροφοριών) επί καθεστώτος Ταλιμπάν. Ημερομηνία γέννησης: α) περί το 1975, β) 1971. Τόπος γέννησης: Χωριό Gharib, περιφέρεια Khogyani, επαρχία Ghazni, Αφγανιστάν. Ιθαγένεια: Αφγανός. Διεύθυνση: Κατάρ. Ημερομηνία καταχώρισης από τον ΟΗΕ:31.1.2001.
                     
                        Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                     
                     Ο Abdul-Haq Wassiq συνδέεται με τον Gulbuddin Hekmatyar. Επί καθεστώτος Ταλιμπάν, διετέλεσε κατ' επανάληψη τοπικός διοικητής στις επαρχίες Νιμρούζ και Κανταχάρ. Στη συνέχεια, διετέλεσε αναπληρωτής γενικός διευθυντής της Υπηρεσίας Πληροφοριών, αναφερόμενος στον Qari Ahmadullah. Στη θέση αυτή, ήταν υπεύθυνος για τις σχέσεις με τους αλλοδαπούς μαχητές της Αλ Κάιντα και τα στρατόπεδα εκπαίδευσής τους στο Αφγανιστάν. Επίσης είναι γνωστός για τις μεθόδους καταστολής κινημάτων αντιφρονούντων κατά του καθεστώτος των Ταλιμπάν στο νότιο Αφγανιστάν.
                  
               
                  
                     (123)
                  
                  
                     
                        Mohammad Zahid (επίσης γνωστός ως α) Jan Agha Ahmadzai, β) Zahid Ahmadzai)
                     
                        Τίτλος: Μουλάς. Λόγοι καταχώρισης στον κατάλογο: Τρίτος Γραμματέας, Πρεσβεία Ταλιμπάν, Ισλαμαμπάντ, Πακιστάν. Ημερομηνία γέννησης: 1971. Τόπος γέννησης: Επαρχία Logar, Αφγανιστάν. Ιθαγένεια: Αφγανός. Αριθ. διαβατηρίου: D 001206 (εκδοθέν στις 17.7.2000). Άλλες πληροφορίες: Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία καταχώρισης από τον ΟΗΕ:25.1.2001.
                  
               
                  
                     (139)
                  
                  
                     Rahmatullah Shah Nawaz
                     Όνομα στην πρωτότυπη γραφή: 
                     
                        Τίτλος: Alhaj Χαρακτηρισμός: δεν υπάρχει Ημερομηνία γέννησης: α) 1981 β) 1982 Τόπος γέννησης: Shadal (παραλλαγή Shadaal) Bazaar, περιφέρεια Achin, επαρχία Nangarhar, Αφγανιστάν Ισχυρό ψευδώνυμο: α) Qari Rahmat (προηγούμενη καταχώρηση) β) Kari Rahmat Ασθενές ψευδώνυμο: δεν υπάρχει Ιθαγένεια: Αφγανός Αριθμός διαβατηρίου: δεν υπάρχει Αριθμός εθνικής ταυτότητας: δεν υπάρχει Διεύθυνση: α) χωριό Kamkai, περιφέρεια Achin, επαρχία Nangarhar, Αφγανιστάν β) χωριό Kamkai, περιφέρεια Achin, επαρχία Nangarhar, Αφγανιστάν γ) χωριό Surkhel, περιφέρεια Achin, επαρχία Nangarhar, Αφγανιστάν δ) χωριό Batan, περιφέρεια Achin, επαρχία Nangarhar, Αφγανιστάν Ημερομηνία καταχώρισης:21 Αυγ. 2014Άλλες πληροφορίες: Σωματικά χαρακτηριστικά: χρώμα οφθαλμών: καστανό, χρώμα μαλλιών: μαύρο, βάρος: 77-81 κιλά, ύψος: 178 εκατοστά μαύρη γενειάδα μεσαίου μεγέθους, κοντά μαύρα μαλλιά. Ανήκει στη φυλή Shinwari, κλάδος φυλής Sepahi. Διοικητής των Ταλιμπάν από τον Φεβρουάριο του 2010 τουλάχιστον. Συλλέγει φόρους και εισπράττει ποσά από δωροδοκίες για λογαριασμό των Ταλιμπάν από τον Απρίλιο του 2015. Αποτελεί τον σύνδεσμο με μέλη των Ταλιμπάν στην επαρχία Nangarhar του Αφγανιστάν και τους παρέχει πληροφορίες, καθοδήγηση, καταλύματα και όπλα· επίσης έχει τοποθετήσει αυτοσχέδιους εκρηκτικούς μηχανισμούς (ΑΕΜ) και έχει πραγματοποιήσει επιθέσεις με στόχο τη Διεθνή Δύναμη για την Προαγωγή της Ασφάλειας (ISAF) και τις αφγανικές δυνάμεις. Εμπλέκεται σε εμπόριο ναρκωτικών και διαθέτει εργαστήριο ηρωίνης στο χωριό Αbdulkhel, περιφέρεια Achin, επαρχία Nangarhar, Αφγανιστάν. Ημερομηνία καταχώρισης από τον ΟΗΕ:21.8.2014.».